ཁྱེད་ཀྱིས་རང་ཉིད་ཞོ་འཐུང་བྱིས་པ་ཡིན་དུས་ཀྱི་ཁོར་ཡུག་ཇི་འདྲ་ཞིག་ཡིན་པར་བསམ་བློ་ཞིག་ཐོངས་དང་།བྱིས་པ་དག་གིས་སྒྲུབ་བྱའི་ལས་དང་།བཟའ་བྱའི་ཟས།འགྲོ་སའི་གནས་གང་ཡང་རང་གིས་ཐག་གཅད་མི་ཐུབ་པར།ཐམས་ཅད་ཕ་མ་དག་གིས་བདག་བྱེད་ཀྱི་ཡོད།དེས་ན་བྱིས་པ་དག་གིས་ཅི་ཞིག་བདག་གིར་བྱ་ཐུབ་བམ་ཞེ་ན།གོན་བྱའི་གོས་དང་།ཁ་ལ་འཇོག་རྒྱུའི་ཟས།གསང་ཆབ་དོར་དགོས་མིན།གཉིད་ཉལ་བའི་དུས།ད་དུང་སྐད་ཆ་ད་མ་ཏིག་གིས་བཤད་སྙམ་པ་དེ་དག་གོ།འདི་དག་ནི་ཏག་ཏག་ཁྱིམ་བདག་མང་པོ་མགོ་ན་བར་བྱེད་པའི་རྒྱུ་རེད།འབུམ་རམས་པལགས་ཀྱིས་གསུངས་པ།འདི་ནི་བྱིས་པ་དག་གིས་རང་གིས་ཐག་གཅད་རྒྱུ་སྦྱོང་བའི་སྐབས་ཡིན་པས་ཕ་མ་དག་གིས་ཁོ་ཚོར་རང་དབང་ཅུང་ཙམ་སྟེར་འོས།གལ་ཏེ་བྱིས་པ་དག་གིས་གོས་གོན་པར་མི་བྱེད་ན།སྔོན་ལ་རྐང་པ་གཡས་པ་གོན་ནམ་གཡོན་པ་གོན་ཞེས་འདྲི་བར་བྱ།གལ་ཏེ་བཟའ་བྱ་གདམ་པར་བྱེད་ན།བྱིས་པའི་སྡེར་མ་རུ་ཁོ་བཟའ་རྒྱུར་མོས་པའི་བཟའ་བཅའ་རིགས་གཅིག་གཞག་པར་བྱ།ཚད་ཡོད་པའི་ངང་བྱིས་པར་གདམ་ག་བྱིན་པ་དེས་ཁོ་ཚོར་རང་ཉིད་ལ་དབང་ཆ་ཡོད་པའི་འདུ་ཤེས་སྐྱེ་རུ་འཇུགགལ་སྲིད་ཉིད་ཀྱིས་ཕ་མར་འགྱུར་བ་ནི་དབང་ཆའི་རྩེད་མོ་ཞིག་ཡིན་པར་དགོངས་ནས་བྱིས་པའི་ཐམས་ཅད་བདག་གིར་བྱེད་འདོད་ཚེ།སྡུག་ཐང་ནས་བླངས་ཏེ་རུམ་ལ་བཅུག་པ་ཉིད་ལས་མ་འདས་ཏེ།བྱིས་པ་ཅི་ཙམ་ནར་སོན་པ་དེ་ཙམ་གྱིས་འགལ་བ་དང་བཟློག་པའི་ལམ་དུ་ཞུགས་ནས།རང་རྐྱ་འཕེར་བའི་མི་ཞིག་ཡིན་པར་བསྒྲུབ་ངེས་པ་ཏན་ཏན་ལགས་སོ།།